jkorsvik/nowiki_second_scrape_merged huggingface dataset:
Józef Rotblat

Józef Rotblat (født 4. november 1908 i Warszawa, død 31. august 2005 i London) var en polsk-britisk fysiker. Han hadde jødisk bakgrunn.
Han ble tildelt Nobels fredspris i 1995 sammen med Pugwash-bevegelsen, som han var leder for. Han var generalsekretær for bevegelsen fra den ble grunnlagt i 1957 og fram til 1973. Den norske Nobelkomité begrunnet tildelingen med «their efforts to diminish the part played by nuclear arms in international politics and, in the longer run, to eliminate such arms.»Rotblat studerte ved Polens frie universitet i Warszawa. Han ble seinere doktor i fysikk ved Warszawas universitet i 1938. I 1939 flyttet han til Storbritannia, der han arbeidet sammen med James Chadwick ved Universitetet i Liverpool.
I begynnelsen av 1944 begynte han å arbeide med atombombeutvikling i Manhattanprosjektet. I desember samme år forlot han prosjektet, da det var blitt åpenbart at Tyskland ikke lenger forsøkte å utvikle en atombombe.


== Referanser ==


== Eksterne lenker ==
(en) Nobels fredspris 1995 hos Nobelprize.org
(en) Józef Rotblat hos Nobelprize.org i forbindelse med tildelingen av Nobels fredspris 1995
Heksaeder

Et heksaeder er et polyeder med seks sider. Enhver eskeform, fra flate konfektesker og pastillesker til lastecontainere er heksaedriske i hovedformen.
Uttrykket blir som oftest brukt i betydningen av et regulært heksaeder (kube), der alle sideflatene er kvadratiske med samme sidelengde. Det regulære heksaederet er et av de fem platonske legemene. Det har seks sideflater, åtte hjørner og tolv sidekanter.
Det finnes syv topologiske forskjellige konvekse heksaedre, hvor en av dem finnes i to speilversjoner. (To polyedre er «topologisk forskjellige» hvis de har egentlig ulik plassering av sider og hjørner, slik at det er umulig å fordreie en til den andre ved å forandre lengden på kantene eller vinklene mellom kanter og sider.)

Det er tre flere topologisk forskjellige heksaedre som bare kan bli til som konkave figurer:


== Se også ==
Kube
Firkant
Polyeder
Platonsk legeme


== Referanser ==
Intel Core 2

Core 2 er en type av Intels 64-bit x86-64 single-, dobbel-, og fire-kjernede mikroprosessorer. 


== Se også ==
Intel Core (mikroarkitektur)


== Eksterne lenker ==
Intel Core Duo
Styrespak

En styrespak eller joystick er en styreanretning for forskjellige maskiner og apparater, for eksempel fly, gravemaskiner og heisekraner.Styrespaker brukes også for å kontrollere videospill på tv eller en personlige datamaskiner. Styrespaken består av en spak og gjerne en eller flere knapper. Gjennom å dra og vri spaken i ulike retninger og trykke på knappen eller knappene kan man styre spillet eller hva nå en annet som kontroleres.


== Innen flyvning og romfart ==

Styrespaker har vært i bruk i fly siden 1908. Den ble også brukti romfartøy, blant annet Apollo 11.


== På datamaskiner ==
Styrespaken var blant annet i bruk som standardkontrollerene i bruk med Atari 2600 fra 1977, men etter hvert som Nintendo og Sega kom ut med sine spillkonsoller, ble det vanligere med håndkontroller. Styrespaken levde derimot videre i bruk på PC, hvor mer komplekse spill som hadde behov for flere knapper or mer presis kontroll, blant annet flysimulatorer, gikk an å spille. Likevel hadde andre PC-spill som plattformspill også støtte for styrespak.


== Se også ==
Styrepinne


== Referanser ==


== Eksterne lenker ==
 (en) Joysticks – kategori av bilder, video eller lyd på Commons 
(en) Joystick – galleri av bilder, video eller lyd på Commons
Lydkort

Lydkort er en utvidelseskomponent for en datamaskin som ved hjelp av dataprogrammer brukes for å spille av og spille inn lyd.
Interne lydkort er ofte et innstikkort med standardgrensesnittet PCI, men kan også være integrert på hovedkortet. 
For eksterne lydkort til halv- eller helprofesjonelt bruk er FireWire standarden, men det finnes også eksterne lydkort med USB-grensesnitt.
Moderne lydkort håndterer som sin hovedoppgave digital lyd (D/A- og A/D-konvertering), men ofte har lydkort også et MIDI-grensesnitt med en innebygget MIDI-synthesizer. De første lydkortene til personlige datamaskiner på begynnelsen av 90-tallet hadde bare synthesizer, slik som AdLib.
Det finnes lydkort som har lydutgang, joystickinngang og mikrofoninngang.


== Noen kjente lydkortfabrikanter ==
AdLib (i konkurs)
Aureon
Creative Labs (Sound Blaster)
Roland Corporation
TerraTec
Yamaha Corporation


== Drivere ==
For å bruke et lydkort trenger de fleste operativsystemer en spesiell driver.

Microsoft Windows benytter proprietære drivere som kommer fra fabrikantene av lydkortet og blir gitt til Microsoft som distribuerer dem videre med operativsystemet. Noen ganger må enkelte drivere lastes ned fra Internett og installeres.
Linux-kjernen som brukes i Linux-distribusjoner har to forskjellige driver-arkitekturer, Open Sound System og ALSA (Advanced Linux Sound Architecture). Begge inkluderer drivere for de fleste kort. Lydkortprodusentene selv produserer sjelden egne drivere for Linux.
Spesifikasjonene for Universal Serial Bus (USB) definerer et standard grensesnitt for lydkort til å kobles mot operativsystemet, USB audio device class, tillater en enkelt driver til fungere med ulike USB-lydkort.


== Koblinger ==
De fleste lydkort-produsenter holder fast ved Microsofts PC99-standard for å fargekode de eksterne koblingene.


== Referanser ==


== Eksterne lenker ==
(en) Sound cards – kategori av bilder, video eller lyd på Commons 
(en) Sound card – galleri av bilder, video eller lyd på Commons
Levon Aronjan

Levon Aronjan (armensk: Լևոն Արոնյան; født 6. oktober 1982) er en armensk sjakkspiller. På FIDEs liste fra mai 2012 hadde han en FIDE-rating på 2825, som er den tredje høyeste poengsummen noen sjakkspiller har oppnådd gjennom tidene. I mars 2014 hadde han en Elo-rating 2830, og var nummer to på FIDES liste, etter Magnus Carlsen.
I 1994 ble han verdensmester for spillere under 12 år, og i 2002 vant han verdensmesterskapet for juniorer.
I mars 2006 vant Aronjan overraskende superturneringen Linares.Han deltok også for første gang i den eksklusive blindsjakk- og hurtigsjakkturneringen Melody Amber, som ble arrangert for 15. gang i tidsrommet 18.-30. mars 2006.
I desember 2005 vant Aronjan over Ruslan Ponomarjov fra Ukraina i siste runde, og vant dermed verdenscupen i Khanty-Mansijsk i Russland. Dette kvalifiserte han til kandidatturneringen for verdensmesterskapet i mai/juni 2007. I kvartfinalen møtte han Magnus Carlsen, som hadde kapret sisteplassen i den samme verdenscupen. Aronjan vant kvartfinalen med 7-5.
I november 2010 ble Aronjan den sjette spilleren i historien til å oppnå en Elo-rating på over 2800.


== 2014 til 2016 ==
Sin høyeste rating til nå oppnådde Aronjan i mars 2014 med 2830 Elo-poeng, og det var lenge snakk om Aronjan som den fremste blant Magnus Carlsens mulige utfordrere. Men etter i en periode å ha ligget nokså stabilt som nummer 2 på FIDEs ratingliste, begynte han å sakke litt akterut, med en del mindre gode resultater. I andre halvår av 2015 revansjerte han seg kraftig, først med å vinne Sinquefield Cup 2015, og under Europa-mesterskapet i lagsjakk i Reykjavík i november klarte han å slå Carlsen i et flott parti. Dette var første gang Aronjan slo Carlsen i et klassisk sjakkparti siden Linares-turneringen i 2009. Aronjan vant, enda han hadde de svarte brikkene og valgte den «notoriske remis-åpningen» Berlinerforsvaret i spansk, også kalt «Berlinmuren».
Per januar 2016 var Aronjan nummer 4 på FIDE-ratinglisten, og én av de 8 spillerne som har kvalifisert seg til å spille Kandidatturneringen i mars 2016. Han ble dermed fortsatt ansett som en meget aktuell mulig utfordrer til å spille om verdensmestertittelen mot Magnus Carlsen.


== Referanser ==


== Eksterne lenker ==
(en) Offisielt nettsted 
(en) Levon Aronian – kategori av bilder, video eller lyd på Commons 
(en) Levon Aronian – galleri av bilder, video eller lyd på Commons 
(de) Levon Aronjan – Munzinger Sportsarchiv 
(en) Levon Aronjan – FIDE 
(en) Levon Aronjan – US Chess Federation 
(en) Levon Aronjan – chessgames.com 
(en) Levon Aronjan – OlimpBase 
(en) Levon Aronjan – Chess.com 
(en) Levon Aronjan – 365Chess.com 
20 kritiske stillinger fra Aronians partier
Richard Horton

Richard Horton er en britisk lege og sjefredaktør for det medisinske tidsskriftet The Lancet.
Han ble i 2018 utnevnt til æresdoktor ved Universitetet i Tromsø – Norges arktiske universitet.


== Referanser ==
Oktaeder

Et oktaeder er et polyeder med åtte sideflater, men vanligvis menes et regulært oktaeder: et platonsk legeme satt sammen av åtte likesidede trekanter, hvor fire møtes rundt hvert hjørne. Det er seks hjørner og tolv kanter.
Oktaeder er den tredimensjonale versjonen av det bredere begrepet krysspolytop.


== Areal og volum ==
Hvis 
  
    
      
        a
      
    
    {\displaystyle a}
   i et regulært oktaeder er kant, kan arealet og volumet regnes ut slik:

  
    
      
        A
        =
        2
        
          
            3
          
        
        
          a
          
            2
          
        
        ≈
        3.46410162
        
          a
          
            2
          
        
      
    
    {\displaystyle A=2{\sqrt {3}}a^{2}\approx 3.46410162a^{2}}
  
  
    
      
        V
        =
        
          
            1
            3
          
        
        
          
            2
          
        
        
          a
          
            3
          
        
        ≈
        0.471404521
        
          a
          
            3
          
        
      
    
    {\displaystyle V={\frac {1}{3}}{\sqrt {2}}a^{3}\approx 0.471404521a^{3}}
  


== Radius ==
Hvis 
  
    
      
        a
      
    
    {\displaystyle a}
   i et regulært oktaeder er kant, er radiusen av en kule som akkurat fyller ut hele riguren:

  
    
      
        
          r
          
            u
          
        
        =
        
          
            a
            2
          
        
        
          
            2
          
        
        ≈
        0.7071067
        ⋅
        a
      
    
    {\displaystyle r_{u}={\frac {a}{2}}{\sqrt {2}}\approx 0.7071067\cdot a}
  Radiusen av den største kulen som kan innskrives i den er:

  
    
      
        
          r
          
            i
          
        
        =
        
          
            a
            6
          
        
        
          
            6
          
        
        ≈
        0.4082482
        ⋅
        a
      
    
    {\displaystyle r_{i}={\frac {a}{6}}{\sqrt {6}}\approx 0.4082482\cdot a}
  Midtradiusen, dvs. radiusen av en kule hvor flaten rører midten av hver kant, er:

  
    
      
        
          r
          
            m
          
        
        =
        
          
            a
            2
          
        
        =
        0.5
        ⋅
        a
      
    
    {\displaystyle r_{m}={\frac {a}{2}}=0.5\cdot a}
  


== Tetratetraeder ==
I denne avstumpingssekvensen kan du sammenlikne et tetraeder og et oktaeder:

		
		
		
		


== Se også ==
Trekant
Polyeder
Platonsk legeme
Svenska basketligan

Svenska basketligan er den øverste nivået svensk basketball. Den ble opprinnelig dannet som Basketligan, men skiftet navn i 2006 til Obol Basketball League. Senere skiftet ligaen navn Ligan før den nå heter Svenska basketligan.
Basketligan ble stiftet i 1992 etter mønster fra den amerikanske ligaen NBA. I tillegg til sportslige meritter må lagene som søker om opptak innfri visse krav hva gjelder tilskuerplasser, økonomi, organisasjon og ungdomsvirksomhet. Vinneren av ligen kåres til svensk mester i basketball.
Humber Bridge

Humber Bridge er den fjerde største hengebro i verden med et spenn. Broen krysser fjorden Humber nær Kingston upon Hull i England, mer presist mellom byene Barton-upon-Humber i Lincolnshire og Hessle i East Riding of Yorkshire. Midtspennet er på 1410 meter, og totallengden er 2220 meter. 
Den første tegningen til en bro på stedet ble laget i 1930-årene. I 1955 ble planen revidert, men konstruksjonen startet ikke før i 1972. Broen ble offisielt åpnet av dronning Elizabeth II den 17. juli 1981. I de første 16 årene var Humber Bridge den lengste hengebroen i verden, inntil Storebæltsbroen ble åpnet i juni 1997. Den har siden blitt forbigått av to broer til. 
Broen har firefelts motorvei og gangvei på lavere plan på begge sider. Trafikken blir ofte begrenset til ett felt i hver retning. Fartsgrensen er permanent på 50 mph (ca. 80 km/t).
Hvert av de to tårnene består av et par hule, vertikale betongsøyler, som er 155,5 meter høye. Broen er laget for å tåle sterk vind, og bøyer av mer enn tre meter ved 36 m/s. Tårnene er ikke parallelle; de er 36 mm lenger fra hverandre på toppen enn ved bunnen på grunn av jordklodens krumning. Nordtårnet står på bredden, og har fundamenter som strekker seg åtte meter ned. Sørtårnet står i vannet, og har fundamenter som strekker seg hele 36 meter ned på grunn av de bevegelige sandbankene i området. 
Veiavstanden mellom Hull og Grimsby ble redusert med nesten 80 km på grunn av broen. Tidligere måtte man enten bruke ferjen mellom Hull og New Holland, eller kjøre M62, M18 og M180, og krysse Ouse. 
Broen er bompengefinansiert, med en avgift på 2,70 pund pr. april 2006. Dette var ikke nok til at lokale myndigheter kunne klare å vedlikeholde broen forsvarlig, og i 1996 vedtok Det britiske parlamentet Humber Bridge (Debts) Act 1996, hvor mer enn 400 millioner pund ble avskrevet. 
Det har vært mer enn 200 tilfeller hvor mennesker har falt eller hoppet fra broen siden åpningen. Dette inkluderer en kvinne som falt sammen med sin to år gamle datter i 2005 (begge overlevde med mindre skader) og en mor som drepte seg selv og sin tolv år gamle autistiske sønn i april 2006. Det har vært vurdert å lage bur rundt gangveien, eller et høyere gjerde, men på grunn av kostnadene har dette ikke blitt gjort


== Referanser ==


== Eksterne lenker ==
Humber Bridge offisiell nettside – Besøkt 28. mars 2008.
Kurt Stille

Kurt Stille (født 19. november 1934) er en dansk tidligere skøyteløper. Han ble nr. 9 på 10 000 meter under OL i Innsbruck i 1964, noe som var Danmarks beste plassering i individuelle øvelser i vinter-OL, frem til i 2018 da Viktor Hald Thorup ble  nr. 5 i fellesstarten. 
Stille er født i København, faren kom som flyktning fra Tyskland til København i 1933. Kurt flyttet til Norge i 1958, (etter 3 år som musiker i Finland) for å utvikle seg som skøyteløper og har siden vært bosatt i Norge.
Hans beste plasseringer er en 14.-plass i EM 1963 og en 13.-plass i VM 1964. Under Vinter-OL 1964 ble han nr. 12 på 5 000 meter og nr. 9 på 10 000 meter.
Hans første OL var i Squaw Valley 1960, hvor han ble nr. 13 på 1 500 meter og nr. 17 på 10 000 meter.
Selv om han fremdeles er i live, arrangeres «Kurt Stilles Minneløp» hvert år av «Sangkoret Lærken», ved Norges miljø- og biovitenskapelige universitet, avdeling Ås.
Stille er også norsk mester i maraton for veteraner 4 ganger. Som 46-åring løp han sin beste tid på 2.35,00 i NM 1980 Drammen.
Han har deltatt 30 ganger i Birkebeinerrennet, med en 2.-plass som beste resultat. Av 19 starter i Birkebeinerrittet, fikk han pr. 2016 hele 10 klasseseire, og dermed flest seire på herresiden. Stille var den første danske skiløper som stilte i 5-mila i Holmenkollen., og han vant sin klasse i Svalbard Ski Maraton 1995. To år senere, i 1997, deltok han i det første skiløpet på Grønland over 3 dager "Arctic circle race" og vant også der sin klasse.
Europas tøffeste terrengløp "Swiss Alpine Marathon" i Davos 1992, med passet Sertig på 2740 moh. og kom i mål 20 minutter foran nr. 2 som var 8 år yngre i 50-60-årsklassen.


== Se også ==
Liste over flaggbærere for Danmark under OL


== Referanser ==


== Eksterne lenker ==
(en) Kurt Stille – Olympedia 
(en) Kurt Stille – Sports-Reference (OL-resultater – arkivert) 
(en) Kurt Stille – Speedskatingbase.eu 
(en) Kurt Stille – SpeedSkatingNews.info 
(en) Kurt Stille – SpeedSkatingStats.com 
(en) Kurt Stille på www.ISU.html.infostradasports.com
FLEIP

FLEIP er en tegneserieantologiserie, vanligvis på 52 sider, utgitt av Laksevåg forlag. Antologien inneholder bare humortegneserier. Utvalget av serier spenner ellers vidt, både når det gjelder tegnestil og tematikk, og FLEIP har inneholdt både tegneserier og enruteserier. Antologien ble utgitt første gang i desember 2006.
FLEIP inneholder både kjente serier som har stått på trykk i tegneseriehefter som for eksempel Pondus og Larsons Gale Verden sammen med nye serier som ikke har vært publisert i større utgivelser tidligere. Blant seriene som er trykt i FLEIP kan man nevne Hakkum, Hinsidige Bar og Grill, Sagaen om Dadaph Serraph, Holger og Hagbart, Arild, Mira, Blargh, Helt Nils, Mille og Mannakorn.
Etablerte serieskapere som har vært publiserte i FLEIP inkluderer Torbjørn Lien, Øyvind Sveen, Ivan Emberland, Knut A.G. Hauge, Arne Bye, Tomte og Nils Petter Smeby. Mads Frantzens tegneserie Blargh!, som går som biserie i Ernie fra januar 2008, debuterte på trykk i FLEIP, og Helt Nils som senere ble fast biserie i tegneserieheftet Pondus startet opp i FLEIP. Eirik Andreas Viks tegneserie Arild og Sagaen om Dadaph Serraph av Bård Lilleøien ble også publisert i FLEIP før seriene begynte å komme ut i egne album.
Det er utgitt en spesialutgave av FLEIP 4 i forbindelse med Oslo Comics Expo 2007, og en spesialutgave av FLEIP 6 i forbindelse med Raptus tegneseriefestival 2007.


== Utgivelser ==
2006 – FLEIP (ISBN 978-82-996530-5-3)
2007 – FLEIP 2 (ISBN 978-82-996530-7-7)
2007 – FLEIP 3 (ISBN 978-82-996530-9-1)
2007 – FLEIP 4 (ISBN 978-82-92886-00-7)
2007 – FLEIP 5 (ISBN 978-82-92886-01-4)
2007 – FLEIP 6 (ISBN 978-82-92886-03-8)
2008 – FLEIP 7 (ISBN 978-82-92886-05-2)
2008 – FLEIP vårspesial (ISBN 978-82-92886-08-3)
2008 – FLEIP 8 (ISBN 978-82-92886-09-0)


== Omtaler ==
Teikneserie med Florø-hjelp, Firdaposten 16. desember 2006
Tegneserie-debutant, Stjørdalens Blad 27. desember 2006
Serietegner på 13. året, Dagbladet 28. juni 2007
Ujevn Fleip, Serienett 10. februar 2008


== Eksterne lenker ==
Pressemelding om FLEIP: «FLEIP er her»
Pressemelding om FLEIP 2: «Mer FLEIP»
Óscar Arias Sánchez

Óscar Rafael de Jesús Arias Sánchez (født 13. september 1940 i Heredia) er en costaricansk politiker.
Han var president i Costa Rica fra 1986 til 1990 og fra 2006 til 2010. I 1987 ble han tildelt Nobels fredspris for å opprette varig fred i Mellom-Amerika.


== Referanser ==


== Eksterne lenker ==
(en) Nobels fredspris 1987 hos Nobelprize.org
(en) Óscar Arias Sánchez hos Nobelprize.org i forbindelse med tildelingen av Nobels fredspris 1987
Sturmgewehr 44

Sturmgewehr 44 (StG 44) er et tysk automatgevær som kom helt på slutten av andre verdenskrig. Den var på grunn av den høye skuddhastigheten, det tunge kaliberet og ikke minst den lave vekten overlegen alle andre helautomatiske våpen på den tiden. StG 44 er forgjengeren til Heckler & Koch G3, og den norske versjonen AG3, produsert av Kongsberg våpenfabrikk. Rundt 426,000 var produsert under krigen.
StG 44 var den første vellykkede automatgeværet, med funksjoner inkludert en mellompatron, kontrollerbar automatisk ild, en mer kompakt design enn en kamprifle med høyere skuddhastighet, og å være designet primært for å treffe mål innenfor noen få hundre meter.
StG 44 har et avtakbart våpenmagasin med 30 skudd. Kaliberet var 7,92 x 33 mm Kurz, dvs. at prosjektilet hadde samme diameter som riflepatronen 7,92 x 57 mm Mauser, men hylsa var mye kortere. Det ble ikke produsert mange eksemplarer av StG 44 siden krigen sluttet kort tid etter at det var ferdig utviklet. En billigere versjon av StG44, Volkssturmgewehr, kom ut noe senere. Siden det var mangel på metall i Tyskland mot slutten av krigen, besto Volkssturmgewehr av mer treverk og var enklere laget enn Sturmgewehr 44. Til tross for dette var faktisk Volkssturmgewehr et funksjonelt våpen som fungerte utmerket i sin tiltenkte rolle.


== Varianter ==
StG 44 kom i flere varianter: StG 43, StG 44, StG 45, og Volkssturmgewehr.

		
		


== Eksterne lenker ==
(en) StG 44 – kategori av bilder, video eller lyd på Commons 
(en) Sturmgewehr 44 – galleri av bilder, video eller lyd på Commons
Svein Longva

Svein Longva (født 20. desember 1943 i Oslo, død 16. april 2009) var en norsk samfunnsøkonom, og var riksmeklingsmann fra 1. januar 2005 til sin død. Han var utdannet cand.oecon. og arbeidet i Statistisk sentralbyrå fra 1968 til 2004, som administrerende direktør fra 1991.
I tillegg var han også blant annet leder av Teknisk beregningsutvalg (TBU), Levekårsutvalget av 1993, Barnefamilieutvalget av 1996, og medlem av Sysselsettingsutvalget. Han var også styremedlem i Vestlandsforsking og Transportøkonomisk institutt, og ledet i perioden 1999–2003 samarbeidsorganet for europeiske statistikkbyråer, The Bureau of the Conference of European Statistician (CES). Longva var professor II ved Institutt for økonomi ved Universitetet i Bergen fra 1989 til 1992.
Han ble i 2004 utnevnt til ridder av første klasse i Den Kongelige Norske St. Olavs Orden for sitt store samfunnsengasjement. Longva ble gravlagt ved Østre gravlund i Oslo.


== Referanser ==


== Eksterne lenker ==
Fra tallsnekrer til riksmegler Samfunnsspeilet nr. 6, 2004
Svein Longva er død (NRK.no)
Gairsay

Gairsay (norrønt: Gáreksey) er en liten øy i den skotske øygruppen Orknøyene. Den er lokalisert i sognet Rendall, 2,4 km utenfor kysten, over en av innfartene til bukta Firth og byen Kirkwall. Den er omtrent 3,2 km lang og 1,6 km bred og omfatter en konisk høyde og en liten havn ved navn Millburn Bay, som er skjermet av halvøya kjent som Hen of Gairsay. I henhold til folketellingen av 2011 har øya en bosetning på 3 innbyggere.


== Historie ==


=== Vikingtid ===
I følge Orknøyingenes saga var Gairsay i norrøn tid vinterhjemmet til den norrøne høvdingen Svein Åsleifsson, en av de siste store vikingene. Han drev gårdsdrift i sommermånedene og tilbrakte vintrene med sine 80 menn med våpen fra hans eiendom på Gairsay. Etter at vårplantingen var ferdig, ville Svein dra på vikingtokt nedover kysten av Skottland, England og Irland. Han døde i et forsøk på å erobre Dublin i år 1171. Etter hans død delte hans sønner Olav og Andrew (Andreas?) gården midt på mellom seg.


=== 1600- til 1800-tallet ===

Skotsk lov ble ikke innført på øyene før i 1611. Før den tid var norrøn lovverk og språk gjeldende. Isteden ble skotsk språk rådende i et skotsk lovverk. Ved at norrøn lov ble svekket, kunne en ny, skotsk overklasse med god kjennskap til skotsk lov få tilnærmet eneveldige makt til å tolke loven etter eget forgodtbefinnende. I 1587 ble en sak om odelsretten til Gairsay appellert til Privy Council i Edinburgh som forlangte å se lovboka for egne øyene. I ytterligere en rettsak fra 1703 fortelles det at beboerne på Gairsay fortsatt snakket norn (en dialekt av norrønt) seg imellom.På 1600-tallet ble det bygget et herskapshus kalt Langskaill på stedet for Svein Åsleifssons eiendom ahdde vært. Det ble gjort av en velstående kjøpmann, William Craigie, som bodde der sammen med sin kone Margaret Honyman, datter av biskopen av Orknøyene. Craigie var parlamentsmedlem og døde i Edinburgh i 1712. Navnet på ården, Langskaill, som er den eneste bebodde gården på Gairsay i dag, er av norrønt opphav, Langskáli, «langskålen/langhallen».I følge folketellingen bodde det i 1831 69 mennesker på Gairsay, og 71 personer i femten familier i 1841. I folketellingen for 1841 ble det uttalt at øya pleide å være kjent for mengden tare produsert på den, men ingen har framstilt det på den i noen år. I 1851 bodde det bare 41 mennesker i seks familier på øya. Ti år senere var befolkningen nede i 34 personer i bare fem familier. I 1881 var tallet 37 mennesker i bare fire familier. De siste årene var øya eid av en familie, kalt McGill, som kjøpte øya i 1968 og nå driver den og som utsteder sine egne frimerker. Gairsay er en av de få skotske øyene som har tillatelse til å gjøre dette på grunn av mangelen på en Royal Mail-tjeneste.


== Referanser ==


== Litteratur ==
Haswell-Smith, Hamish (2004): The Scottish Islands. Edinburgh: Canongate. ISBN 978-1-84195-454-7.
Sandnes, Berit (2003): Fra Starafjall til Starling Hill. Dannelse og utvikling av norrøne stedsnavn på Orknøyene (PDF), Trondheim: NTNU


== Eksterne lenker ==
(en) Gairsay – kategori av bilder, video eller lyd på Commons